5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 10436 της 17 Οκτ. 1952 Περί τρόπου εξαγωγής ταχυδρομικών μικροαντικειμένων. Έχοντες υπ’ όψιν α)Το άρθρ. 19 του Νόμ. 2096/ 52 «περί τροποποιήσεως και συμπληρώσεως διατάξεών τινων του Τελωνειακού Κώδικος κλπ.», β)Τας υπ’ αριθ. 176730/47, 55883/48 και 21378/52 αποφάσεις του Υπουργείου Εμπορίου, γ)Τας διατάξεις του άρθρ. 16 της υπ’ αριθ. 155253/8173/49 κοινής αποφάσεως των Υπουργών των Οικονομικών και Τ.Τ.Τ. και δ)Το υπ’ αριθ. 57289/4417/52 έγγραφον του Υπουργείου Συγκοινωνίας, αποφασίζομεν: Επιτρέπομεν την άνευ τελωνειακών διατυπώσεων δια της ταχυδρομικής οδού εξαγωγήν μικροαντικειμένων εγχωρίου παραγωγής μη υποκειμένων εις εξαγωγικάς τέλη ή φόρους, ων δεν απαγορεύεται η εξαγωγή, εφ’ όσον η αξία αυτών δεν υπερβαίνει τας 20.000 δραχμάς. Η εξακρίβωσις της συνδρομής των ανωτέρω όρων και προϋποθέσεων, ανατίθεται εις τους προϊσταμένους των οικείων ταχυδρομικών γραφείων. Το ανωτέρω ποσόν ηυξήθη εις δραχ. 600.000 δια της υπ’ αριθ. Ν. 1965 της 21 Φεβρ. 1953 αποφάσεως Υπ. Οικονομικών εις δραχ. 1.000.000 δια της υπ’ αριθ. Σ. 11347 της 5 Οκτ. 1953 ομοίας. 